stanford-oval/wikipedia huggingface dataset:
Network (taideteos)

Outi Sarjakoski: Network (1995).
Network on vuonna 1995 valmistunut arkkitehti Outi Sarjakosken suunnittelema ja valmistama ympäristötaideteos Turussa Itäisen Rantakadun ja Volter Kilven kadun risteyksessä. ”Hämähäkinverkon” koko on noin 12×15 metriä. Sarjakoski punoi verkon itse polyesteriköydestä, jota työhön kului noin yksi kilometri.
Verkon voidaan ajatella symboloivan verkostoitumista työelämässä, ihmisten sosiaalisia verkostoja tai tietoteknillisiä verkostoja. Teos muistuttaa jättiläiskokoista hämähäkinverkkoa, jolla nimellä se myös yleisesti tunnetaan. Network on yksi Pro Cultura -säätiön veistoskaupunkihankkeen teos.
Verkko sijaitsee ylhäällä louhitussa kallioseinämässä, ja näyttää sijaitsevan jonkinlaisen tunnelin- tai luolanalun suulla. Kallioon louhittu aukko on peräsin suunnitelmasta rakentaa tontille tuolloin vielä yksityisen Turun Yliopiston tarvitsema uusi kirjastorakennus – yliopiston päärakennus oli kauppatorin laidalla entisen Hotelli Phoenixin talossa. Kirjastolle ei siinä rakennuksessa ollut tilaa ja sitä löytyi Samppalinnanmäen kupeelta. Kirjaston rakentaminen aloitettiin louhintatöillä vuonna 1946. Sen pidemmälle hanke ei edennyt ja yliopisto sai uudet tilat aikanaan Yliopistonmäeltä. 1970-luvulla tontille suunniteltiin väestönsuojaa, 1980-luvulla Suomen pankin uutta Turun-konttoria, ja paljon myöhemmin uutta kaupunginkirjaston pääkirjastoa. Nämä kaikki hankkeet raukesivat lähes alkuunsa ja tontti on nykyään Turun kaupunginteatterin pysäköintipaikkana.
NBA:n puolustustähdistö

NBA:n puolustustähdistö on vuosittain valittava NBA:n parhaista puolustuspelaajista koostuva joukkue.
Valinnat

| --- | --- |
^: Pelaa edelleen
*: Valittu Basketball Hall of Fameen
Pelaaja (X): Valintojen määrä
Pelaaja (kursivointi): Pelaaja, joka valittiin samana kautena vuoden puolustuspelaajaksi.
| Kausi | Ykköstähdistö> Pelaaja | Ykköstähdistö> Joukkue | Kakkostähdistö> Pelaaja | Kakkostähdistö> Joukkue |
| --- | --- | --- | --- | --- |
| 1968–1969 | Dave DeBusschere* | New York Knicks | Rudy LaRusso | San Francisco Warriors |
| 1968–1969 | Nate Thurmond* | San Francisco Warriors | Tom Sanders | Boston Celtics |
| 1968–1969 | Bill Russell* | Boston Celtics | John Havlicek* | Boston Celtics |
| 1968–1969 | Walt Frazier* | New York Knicks | Jerry West* | Los Angeles Lakers |
| 1968–1969 | Jerry Sloan | Chicago Bulls | Bill Bridges | Atlanta Hawks |
| 1969–1970 | Dave DeBusschere* (2) | New York Knicks | John Havlicek* (2) | Boston Celtics |
| 1969–1970 | Gus Johnson* | Baltimore Bullets | Bill Bridges (2) | Atlanta Hawks |
| 1969–1970 | Willis Reed* | New York Knicks | Lew Alcindor* | Milwaukee Bucks |
| 1969–1970 | Walt Frazier* (2) | New York Knicks | Joe Caldwell | Atlanta Hawks |
| 1969–1970 | Jerry West* (2) | Los Angeles Lakers | Jerry Sloan (2) | Chicago Bulls |
| 1970–1971 | Dave DeBusschere* (3) | New York Knicks | John Havlicek* (3) | Boston Celtics |
| 1970–1971 | Gus Johnson* (2) | Baltimore Bullets | Paul Silas | Phoenix Suns |
| 1970–1971 | Nate Thurmond* (2) | San Francisco Warriors | Lew Alcindor* (2) | Milwaukee Bucks |
| 1970–1971 | Walt Frazier* (3) | New York Knicks | Jerry Sloan (3) | Chicago Bulls |
| 1970–1971 | Jerry West* (3) | Los Angeles Lakers | Norm Van Lier | Cincinnati Royals |
| 1971–1972 | Dave DeBusschere* (4) | New York Knicks | Paul Silas (2) | Phoenix Suns |
| 1971–1972 | John Havlicek* (4) | Boston Celtics | Bob Love | Chicago Bulls |
| 1971–1972 | Wilt Chamberlain* | Los Angeles Lakers | Nate Thurmond* (3) | Golden State Warriors |
| 1971–1972 | Jerry West* (4) | Los Angeles Lakers | Norm Van Lier (2) | Chicago Bulls |
| 1971–1972 | Walt Frazier* (4) (tasan) | New York Knicks | Don Chaney | Boston Celtics |
| 1971–1972 | Jerry Sloan (4) (tasan) | Chicago Bulls | Don Chaney | Boston Celtics |
Aiheesta muualla

NBA (englanniksi)
Nakupyörä

Kattamaton Suzuki GS 500 E on nakupyörä.
Nakupyörällä tarkoitetaan urheilullista moottoripyörämallia jossa ei ole katteita, eli joka on ”riisuttu”. Muun muassa alan kirjallisuus käyttää termiä "nakupyörä". Kyseisenlaista moottoripyörää voi myös nimittää ”normaalimalliseksi” tai ”peruspyöräksi”. Nakupyörässä kuljettaja kuitenkin istuu korkeammalla kuin custom-tyylisessä moottoripyörässä - jossa ei myöskään ole katteita - ja nakupyörä on myös custom-tyyliseen verrattuna urheilullisempi.
Nakupyörämalleja

Kawasaki Z750
Kawasaki Z1000
Kawasaki ER-5
Kawasaki ER-6n
Ducati Streetfighter
Ducati Monster
Triumph Street Triple
Triumph Speed Triple
Triumph Speed Four
KTM 990 Super Duke
KTM 690 Duke R
Suzuki B-King
Suzuki Gladius
Honda CB1000R
Honda VTR250
Honda CB 600 F Hornet
Honda CB1000R
BMW F 800 R
BMW K 1200 R
BMW R 1150 R Rockster
Yamaha Fz1-N
Nakurampa

Nakurampa (engl. Crip Sex Worker) on muunsukupuolisen mediataiteilija ja tohtoriopiskelija Aku Meriläisen projekti, jossa hän tekee yhdessä valokuvaaja Tuisku Lehdon kanssa eettistä pornografiaa. Meriläisen sooloseksiä sisältäviä kuvia ja videoita julkaistaan Onlyfansissa ja Fanslyssä, ja projektiin kuuluu myös Instagram-tili.
Projektin tavoitteena on poistaa seksityön stigmaa, haastaa miehisen katseenselvennä valtaa pornografiassa ja tuoda monimuotoisuutta siihen, vammaisuus ja heidän seksuaalisuutensa nähdään. Meriläinen itse sairastaa MS-tautia ja kokee itsensä rammaksi. Pornografia on osa hänen rampa-aktivismiaan.
Nakurampa-projekti on osa Meriläisen taiteellisen tutkimuksen tutkimussuunnitelmaa, jonka vapaamuotoinen tutkimusprojektiesittely julkaistiin osana Teatterintutkimuksen seuran julkaisun Näyttämö ja tutkimus yhdeksättä vuosikirjaa.
Nakurampa-projekti alkoi vuonna 2022 ja sille on myönnetty Koneen Säätiön apuraha. Vuonna 2023 Thalia-juhlassa Meriläinen oli mukana vastaanottamassa Vuoden teatteriteko -palkintoa: se myönnettiin rampa associations -työryhmälle Baltic Circle -festivaalille tehdystä teoksesta, jossa Meriläinen ja valokuvaaja Lehto olivat Nakurampa-projektinsa kanssa osa taiteilija Isa Hukan koolle kutsumaa työryhmää.
Aiheesta muualla

Verkkosivusto (Arkistoitu – Internet Archive)
Nakurampa Instagramissa
Nakurampa-projektin esittely Aku Meriläisen verkkosivuilla
Naiset Suomessa

Naiset Suomessa elävät muihin maailman maihin verrattuina varsin tasa-arvoisessa asemassa miesten kanssa. Erilaisissa kansainvälisissä vertailuissa Suomi on yleensä sijoilla 2–5: Maailman talousfoorumin (WEF) Global Gender Gap Indexin (2017) mukaan Suomi on maailman kolmanneksi tasa-arvoisin maa, kun taas The Economistin The Glass-Ceiling Indexin (2017) mukaan suomalaisnaisten tasa-arvo työelämässä on maailman neljänneksi paras. Suomessa on Euroopan maista kolmanneksi eniten naisia kansanedustajina.
Väestötilastot

Suomessa on enemmän naisia kuin miehiä. Vuonna 2015 naisia oli 2,786 miljoonaa, miehiä 2,701 miljoonaa. Eniten eroa on vanhimmissa ikäluokissa: sata vuotta täyttäneitä naisia oli 647 ja miehiä 112, naisten keski-ikä oli 43,6 ja miesten 40,9 vuotta. Suomalaisen naisen elinajanodote on ollut aina pidempi kuin miehen, nykyisillä vastasyntyneillä 84,1 vuotta (miehillä 78,5 vuotta).
Naisilla on enemmän korkea-asteen tutkintoja kuin miehillä, mutta tutkijakoulutuksen (tyypillisesti tohtorin tutkinnon) suorittaneista yli puolet on miehiä. Tämä on muuttumassa, vuonna 2014 myös tohtorintutkinnon suorittajista 58,6 % oli naisia. Koulutusalan valinta on vahvasti sukupuolittunutta: terveys- ja sosiaalialan koulutuksen saaneista 88 % on naisia, kun taas tekniikan alalla vain 16,1 prosenttia.
Vuonna 2023 valituista kansanedustajista 92 oli naisia, 108 miehiä. Läpipäässeiden naisehdokkaiden määrä laski yhdellä prosentilla vuoden 2019 vaaleista. Kaikista ehdokkaista 42,9 prosenttia oli naisia.
Suomalaisista naisista kuolee 37 % verenkiertoelinten sairauksiin, 22 % syöpään (yleisimpinä rinta- ja keuhkosyöpä) ja 22 % dementiaan. Dementiaan kuolleiden naisten osuus on suurempi kuin miesten, mutta tämä liittyy naisten pidempään elinikään, ikäkorjatuissa tilastoissa eroa ei ole.
Yleisimmät naisten etunimet ovat Maria, Helena ja Johanna. Maria on erittäin suosittu toinen ja kolmas nimi, mutta ei yleisin naisen kutsumanimenä. Suomen yleisin naisen kutsumanimi on Tuula.
Naiset johtotehtävissä

Toistaiseksi ainoa naispresidentti oli Tarja Halonen 2000–2012, mutta useat naiset ovat olleet presidenttiehdokkaina: Merja Kyllönen, Laura Huhtasaari ja Tuula Haatainen 2018, Eva Biaudet ja Sari Essayah 2012, Heidi Hautala 2006, Riitta Uosukainen, Heidi Hautala ja Elisabeth Rehn 2000, Eeva Kuuskoski ja Elisabeth Rehn 1994 sekä Helvi Sipilä 1982.
Eduskunnan puhemiehinä ovat toimineet Riitta Uosukainen (1994–2003), Anneli Jäätteenmäki (2003), Maria Lohela (2015–2018), Paula Risikko (2018–2019) ja Anu Vehviläinen (2020–2022).
Pääministereinä ovat toimineet Anneli Jäätteenmäki (2003), Mari Kiviniemi (2010–2011) ja Sanna Marin (2019–2023).
Ensimmäinen naispiispa oli Irja Askola (2010–2017).
Naiset ovat päässeet upseerikoulutukseen vuodesta 1996. Ensimmäisen 20 vuoden aikana Reserviupseerikoulun suoritti noin 750 naista. Ensimmäiset kolme naista ylennettiin kapteeneiksi vuonna 2013, ja ensimmäinen majuri Eija Pulkki ylennettiin 2015. On arvioitu, että ensimmäinen naiskenraali saatetaan nähdä 2030-luvulla.
Pörssiyhtiöiden toimitusjohtajina oli yhdeksän naista vuonna 2017. Vielä vuonna 2011 yhtään pörssiyhtiötä ei johtanut nainen, ja vuoteen 2014 asti vain yksi nainen toimi pörssiyhtiön toimitusjohtajana. Hän oli kuitukankaita tuottavat Suominen-yhtiön Nina Kopola. Hallitusten jäsenistä 27 prosenttia oli naisia vuonna 2017, suurissa pörssiyhtiöissä 33 prosenttia.
Aiheesta muualla

Wikimedia Commonsissa on kuvia tai muita tiedostoja aiheesta .
Tasa-arvon virstanpylväitä (Arkistoitu – Internet Archive) THL
15 vuotta täyttäneiden suomalaisten naisten koulutusaste vuonna 2013.
Nakurujärven kansallispuisto

Näkymä Baboon Hilliltä
| --- | --- |
Sijainti:  Kenia
Pinta-ala:  188 km2
| --- | --- |
Nimi alkuperäiskielellä:  Lake Nakuru National Park
Tyyppi:  Alkalijärvi 
Luokitus:  Ramsar-alue (5. kesäkuuta 1990), UNESCOn maailmanperintöluettelokohde (d) (2011) 
Kävijämäärä:  300 000
muokkaa - muokkaa wikitekstiä - muokkaa Wikidataa
Nakurujärven kansallispuisto on  yksi Kenian suosituimmista kansallispuistoista.
Puisto sijaitsee Itä-Afrikan hautavajoaman pohjalla. Sen alueella on monenlaisia elinympäristöjä. Se on 188 neliökilometrin kokoinen, ja järvi peittää kolmanneksen puistosta. Järvi on matala ja voimakkaasti emäksinen. Siihen laskee yksi ympärivuotinen joki ja neljä jokea, joissa on vettä vain osan aikaa vuodesta.
Puisto tunnetaan ennen kaikkea flamingoistaan. Enimmillään järvellä arvioitiin elävän puolestatoista kolmeen miljoonaa flamingoa. Kun jokien mukanaan tuomat saasteet tappoivat lintujen ravintonaan käyttämiä leviä, flamingot muuttivat pois, mutta vuonna 2017 sinne oli palannut jo 300 000 lintua.
Kasvillisuus on monimuotoista, sieltä on tunnistettu 500 kasvilajia. Puistoon on myös siirretty leveähuulisarvikuonoja muualta.
Flamingoja Nakurujärvellä.
Aiheesta muualla

Kuvia tai muita tiedostoja aiheesta Nakurujärven kansallispuisto Wikimedia Commonsissa
NBA:n finaalien arvokkain pelaaja

NBA:n finaalien arvokkain pelaaja on NBA:n finaalien arvokkaimmalle pelaajalle myönnettävä palkinto. Palkinnon saajan valitsee median jäsenistä koostuva paneeli. Eniten valintoja on saavuttanut Michael Jordan, joka on saanut palkinnon kuusi kertaa.
Aiheesta muualla

NBA (englanniksi)
Nal nokyeojuo

| Nal nokyeojuo> 날 녹여주오 |
| --- | --- |

Tyyli:  draama
Kestoaika:  60 min
Pääosissa:   Ji Chang-wook  Won Jin-ah  Yoon Se-ah 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  28. syyskuuta 2019 – 17. marraskuuta 2019
Jaksoja:  16
Tuotanto
Tuotantoyhtiö(t):  Story Phoenix
Aiheesta muualla
Virallinen sivusto
IMDb
Nal nokyeojuo (kor. 날 녹여주오, engl. Melting Me Softly) on televisioyhtiö tvN:n esittämä eteläkorealainen draamasarja. Sen päärooleissa ovat Ji Chang-wook, Won Jin-ah ja Yoon Se-ah.
Aiheesta muualla

Viralliset kotisivut
Mugello Circuit

| Mugello Circuit> Autodromo Internazionale del Mugello |
| --- | --- |

Sijainti:   Scarperia e San Piero, Italia
Koordinaatit:  43°59′52″N, 11°22′18″E
Aikavyöhyke:  UTC+1
Valmistumisvuosi:  1974
Katsojakapasiteetti:  50 000
Radan pituus:  5,245 km
Mutkia:  15
Rataennätys:  1.18,833 ( Lewis Hamilton, Mercedes, 2020)
Suurimmat tapahtumat:  MotoGP, Formula 1, Formula 2, Formula 3, DTM
Maantierata (1919–1970)
Radan pituus:  66,2 km
Mutkia:  yli 400
Rataennätys:  29.51,100 ( Arturo Merzario, Abarth Corse, Abarth 2000 SP, 1970)
Formula 1
Kilpailun pituus:  59 kierrosta, 309,497 km
Ensimmäinen GP:  2020
Viimeinen GP:  2020
Grand Prix’itä ajettu:  1
Eniten voittoja:   Lewis Hamilton (1)
Mugello Circuit (Autodromo Internazionale del Mugello) on moottorirata Scarperia e San Pieron kunnassa Firenzen metropolikaupungissa Italiassa.
Radan pituus on 5,245 kilometriä ja se sisältää yhteensä 15 mutkaa ja pitkän yli kilometrin pituisen lähtösuoran. Radan omistaa Scuderia Ferrari, joka osti sen vuonna 1988.
Tunnetuin radalla ajettava kilpailu on MotoGP:n Italian Grand Prix, lisäksi siellä on ajettu Formula 3 -kilpailuja sekä DTM -kilpailut vuosina 2007 ja 2008. Vuonna 2008 radalla oli määrä ajaa A1 Grand Prix -sarjan kauden ensimmäinen kilpailu, mutta tapahtuma peruttiin autojen valmistumisen viivästymisen vuoksi.
Vuonna 2020 radalla ajettiin Formula 1 -osakilpailu Toscanan GP 11.–13. syyskuuta. Aiemmin rata on toiminut F1-testiratana, viimeisimpänä siellä ajettiin talvitestit 2012 ja tietenkin omistaja Scuderia Ferrari testasi radalla F1-autojaan.
Raportin mukaan rata on ekologisesti kestävin moottorirata.
Voittajat > Formula 1

| Kausi | Kuljettaja | Valmistaja | Raportti |
| --- | --- | --- | --- |
| 2020 |  Lewis Hamilton | Mercedes | Raportti |
Voittajat > Formula 2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2020 | Kilpailu |  Nikita Mazepin | Hitech Grand Prix | Raportti |
| 2020 | Sprintti |  Christian Lundgaard | ART Grand Prix | Raportti |
Voittajat > Formula 3

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2020 | Kilpailu |  Frederik Vesti | Prema Racing | Raportti |
| 2020 | Sprintti |  Liam Lawson | Hitech Grand Prix | Raportti |
Aiheesta muualla

Kuvia tai muita tiedostoja aiheesta Mugello Circuit Wikimedia Commonsissa
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder
Richard Peterson

Richard Momme Peterson (9. maaliskuuta 1884 Kristiania – 2. huhtikuuta 1967 Oslo) oli norjalainen tennispelaaja. Hän edusti seuratasolla Oslo Tennisklubbia. Peterson pelasi Tukholman olympialaisissa 1912, joissa hän putosi kaksinpelissä heti ensimmäisellä kierroksella ja pääsi nelinpelissä Conrad Langaardin parina toiselle kierrokselle saakka.
Nicaraguan presidentti

| Nicaraguan presidentti |
| --- | --- |
 Presidente de la República de Nicaragua
 
 
 Nykyinen Daniel Ortega 10. tammikuuta 2007 lähtien
Virka-asunto:  Casa Naranja
Kauden pituus:  5 vuotta, uudelleenvalinta mahdollinen
Perustettu:  30. huhtikuuta 1854
Ensimmäinen:  Fruto Chamorro
Kotisivut:  Presidencia de Nicaragua
Nicaraguan presidentti on Nicaraguan valtionpäämies.  Presidentti valitaan suoralla kansanvaalilla viisivuotiselle toimikaudelle, saman henkilön presidenttikausien määrää ei ole rajoitettu. Presidenttiä ja varapresidenttiä äänestetään samassa vaalissa.
Luettelo Nicaraguan presidenteistä

| No | Kuva | Nimi  | Kausi | Puolue |
| --- | --- | --- | --- | --- |
| 1 |  | Fruto Chamorro (1804–1855) | 1854–1855 | Konservatiivipuolue |
| 2 |  | Tomás Martínez (1820–1873) | 1857–1867 | Konservatiivipuolue |
| 3 |  | Fernando Guzmán Solórzano (1812–1891) | 1867–1871 | Konservatiivipuolue |
| 4 |  | José Vicente Cuadra (1812–1894) | 1871–1875 | Konservatiivipuolue |
| 5 |  | Pedro Joaquín Chamorro Alfaro (1818–1890) | 1875–1879 | Konservatiivipuolue |
| 6 |  | Joaquín Zavala (1835–1906) | 1879–1883 | Konservatiivipuolue |
| 7 |  | Adán Cárdenas (1836–1916) | 1883–1887 | Konservatiivipuolue |
| 8 |  | Evaristo Carazo (1821–1889) | 1887–1889 | Konservatiivipuolue |
| 9 |  | Ignacio Chaves López | 1891–1891 | Konservatiivipuolue |
| 10 |  | Roberto Sacasa (1840–1896) | 1891–1893 | Konservatiivipuolue |
| 11 |  | José Santos Zelaya (1853–1919) | 1893–1909 | Liberaalit |
| 12 |  | Adolfo Díaz (1875–1964) | 1911–1917 | Konservatiivipuolue |
| 13 |  | Emiliano Chamorro Vargas (1871–1966) | 1917–1921 | Konservatiivipuolue |
| 14 |  | Diego Manuel Chamorro (1861–1923) | 1921–1923 | Konservatiivipuolue |
| 15 |  | Bartolomé Martínez (1873–1936) | 1923–1925 | Konservatiivipuolue |
| 16 |  | Carlos José Solórzano (1860–1936) | 1925–1926 | Konservatiivipuolue |
| 17 |  | Emiliano Chamorro Vargas (1871–1966) De facto | 1926 | Konservatiivipuolue |
| 18 |  | Adolfo Díaz (1875–1964) | 1926–1929 | Konservatiivipuolue |
| 19 |  | José María Moncada (1870–1945) | 1929–1933 | Liberaalipuolue (Partido Democrático, PD) |
| 20 |  | Juan Bautista Sacasa (1874–1946) | 1933–1936 | Liberaalipuolue (Partido Democrático, PD) |
| 21 |  | Anastasio Somoza García (1896–1956) | 1937–1947 | Sotilas / Partido Liberal Nacionalista, PLN |
| 22 |  | Leonardo Argüello Barreto (1875–1947) | 1947 | Partido Liberal Nacionalista, PLN |
| 23 |  | Víctor Manuel Román y Reyes (1872–1950) | 1947–1950 | Partido Liberal Nacionalista, PLN |
| 24 |  | Manuel Fernando Zurita vt. | 1950 | Partido Liberal Nacionalista, PLN |
| 25 |  | Anastasio Somoza García (1896–1956) | 1950–1956 | Sotilas / Partido Liberal Nacionalista, PLN |
| 26 |  | Luis Somoza Debayle (1922–1967) | 1956–1963 | Partido Liberal Nacionalista, PLN |
| 27 |  | René Schick (1909–1966) | 1963–1966 | Partido Liberal Nacionalista, PLN |
| 28 |  | Lorenzo Guerrero (1900–1981) | 1966–1967 | Partido Liberal Nacionalista, PLN |
| 29 |  | Anastasio Somoza Debayle (1925–1980) | 1967–1972 | Sotilas / Partido Liberal Nacionalista, PLN |
| 30 |  | Anastasio Somoza Debayle (1925–1980) | 1974–1979 | Sotilas / Partido Liberal Nacionalista, PLN |
| 31 |  | Daniel Ortega (s. 1945) | 1985–1990 | Sandinistit |
| 32 |  | Violeta Chamorro (s. 1929) | 1990–1997 | Oppositiopuolueiden liittouma |
| 33 |  | Arnoldo Alemán (s. 1947) | 1997–2002 | Perustuslaillinen liberaalipuolue |
| 34 |  | Enrique Bolaños (1928–2021) | 2002–2007 | Perustuslaillinen liberaalipuolue |
| (34) |  | Enrique Bolaños (1928–2021) | 2002–2007 | Tasavaltalaisliitto |
| 35 |  | Daniel Ortega (s. 1945) | 10. tammikuuta 2007  alkaen | Sandinistit |
Aiheesta muualla

Kuvia tai muita tiedostoja aiheesta Nicaraguan presidentti Wikimedia Commonsissa
Natalie Portmanin filmografia

Natalie Portman Cannesin elokuvajuhlilla 2015.
Tämä on Natalie Portmanin filmografia.
Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1994 | Leon | Léon | Mathilda Lando |
| 1995 | Heat – ajojahti | Heat | Lauren Gustafson |
| 1996 | Unelmien tytöt | Beautiful Girls | Marty |
| 1996 | Kaikki sanovat I Love You | Everyone Says I Love You | Laura Dandridge |
| 1996 | Mars hyökkää | Mars Attacks! | Taffy Dale |
| 1999 | Star Wars: Episodi I – Pimeä uhka | Star Wars: Episode I: The Phantom Menace | Padmé Amidala |
| 1999 | Missä tahansa muualla | Anywhere But Here | Ann August |
| 2000 | Siellä missä sydän on | Where the Heart Is | Novalee Nation |
| 2002 | Star Wars: Episodi II – Kloonien hyökkäys | Star Wars: Episode II: Attack of the Clones | Padmé Amidala |
| 2003 | Päämääränä Cold Mountain | Cold Mountain | Sara |
| 2004 | Garden State | Garden State | Sam |
| 2004 | Iholla | Closer | Alice |
| 2005 | Domino Uno | Domino Uno | Dominique Bellamy |
| 2005 | Star Wars: Episodi III – Sithin kosto | Star Wars: Episode III: Revenge of the Sith | Padmé Amidala |
| 2005 | Free Zone | Free Zone | Rebecca |
| 2005 | V niin kuin verikosto | V for Vendetta | Evey |
| 2006 | Pariisi, rakkaudella | Paris, je t’aime | Francine |
| 2006 | Goyan aaveet | Goya’s Ghosts | Inés/Alicia |
| 2007 | My Blueberry Nights | My Blueberry Nights | Leslie |
| 2007 | Darjeeling Limited | Darjeeling Limited | Jackin ex-tyttöystävä |
| 2007 | Lumottu lelukauppa | Mr. Magorium’s Wonder Emporium | Molly Mahoney |
| 2008 | Kuningattaren sisar | The Other Boleyn Girl | Anne Boleyn |
| 2009 | New York, I Love You | New York, I Love You | Rifka |
| 2009 | Brothers | Brothers | Grace |
| 2009 | Toinen nainen | The Other Woman | Emilia Greenleaf |
| 2010 | Hesher | Hesher | Nicole |
| 2010 | Black Swan | Black Swan | Nina Sayers |
| 2011 | Näin ystävien kesken | No Strings Attached | Emma Kurtzman |
| 2011 | Your Highness | Your Highness | Isabel |
| 2011 | Thor | Thor | Jane Foster |
| 2013 | Thor: The Dark World | Thor: The Dark World | Jane Foster |
| 2015 | Knight of Cups | Knight of Cups | Elizabeth |
| 2015 | Tarina rakkaudesta ja pimeydestä | A Tale of Love and Darkness | Fania Oz |
| 2015 | Jane Got a Gun | Jane Got a Gun | Jane Hammond |
| 2016 | The Heyday of the Insensitive Bastards | The Heyday of the Insensitive Bastards | Laura |
| 2016 | Planetarium | Planetarium | Laura Barlow |
| 2016 | Jackie | Jackie | Jackie Kennedy |
| 2017 | Song to Song | Song to Song | Rhonda |
| 2018 | Hävitys | Annihilation | Lena |
| 2018 | Vox Lux | Vox Lux | Celeste Montgomery |
| 2019 | Avengers: Endgame | Avengers: Endgame | Jane Foster |
| 2019 | Lucy in the Sky | Lucy in the Sky | Lucy Cola |
| 2020 | Ature: Delfiiniriutta | Dolphin Reef | kertoja |
| 2022 | Thor: Love and Thunder | Thor: Love and Thunder | Jane Foster / Mahtava Thor |
Televisiosarjat

| Vuosi | Nimi | Rooli | Muuta |
| --- | --- | --- | --- |
| 2003–2004 | Seesamtie | Omana itsenään | 2 jaksoa |

| 2004 | Hitler's Pawn: The Margaret Lambert Story | Kertoja | Dokumentti |
| 2006 | Saturday Night Live | Isäntä | Jakso: "Natalie Portman / Fall Out Boy" |
| 2006 | Armenialaisten kansanmurha | Kertoja | Dokumentti |
| 2007, 2012 | Simpsonit | Darcy (ääni) | Jaksot: "Little Big Girl", "Moonshine River" |
| 2017 | Angie Tribeca | Christina Craft | Jakso: "This Sounds Unbelievable, But CSI: Miami Did It" |
| 2018 | Saturday Night Live | Isäntä | Jakso: "Natalie Portman / Dua Lipa" |
| 2021 | What If...? | Jane Foster (ääni) | Jakso: "Mitä jos... Thor olisi ainut lapsi?" |
Luettelo Viron seututeistä

Tämä on luettelo Viron seututeistä (muut maantiet). Viron päätiet löytyvät sivulta Viron tienumerointijärjestelmä.